1. IZVJEŠĆE O RADU NAČELNIKA
za razdoblje od 1. siječnja 2026. do 30. lipnja 2026. godine

Sukladno zakonskim obvezama, utvrđenim i Statutom Općine Berek („Službeni glasnik Općine Berek“, broj 01/21), načelnik je obvezan dva puta godišnje podnijeti Općinskom vijeću Izvješće o svom radu (u daljnjem tekstu: Izvješće). Ovo je prvo Izvješće za 2026. godinu koje podnosi Općinskom vijeću.

I. Projekt „Uređenje i opremanje dječjeg igrališta u Bereku“
Projekt uređenja i opremanja dječjeg igrališta u Bereku u neposrednoj blizini Dječjeg vrtića „Radost“ Berek  predložen za financiranje nadležnom Ministarstvu (Ministarstvo demografije i useljeništva) s kojim je 08. svibnja 2025. godine potpisan Ugovor dodjeli bespovratnih sredstava „Dostupnost kvalitetnih i priuštivih sadržaja za djecu u lokalnim zajednicama kroz opremanje i uređenje igrališta za djecu s udjelom Ministarstva u financiranju u iznosu 50.000,00 EUR. Provedena je jednostavna nabava za izvođenje radova te jedina pristigla ponuda u iznosu od 76.976,25 eura je od obrta Grad-IM, vl. Ivan Marković s kojim je potpisan Ugovor o izvođenju radova. Projekt je završen u travnju ove godine.
II. Projekt „Berek:Most između sporta i tradicije“
Projekt  „Berek: Most između sporta i tradicije“ kandidiran je i proveden u suradnji sa Osnovnom školom Berek, a financijska sredstva u iznosu od 13.962,30 eura osigurana su pri Ministarstvu demografije i useljeništva. Ovim projektom uključena su djeca razredne nastave ( 1. – 4. razred), te su im dane na izbor dvije aktivnosti u koje se mogu uključiti, a to je sportska aktivnost pod nazivom „Gibajmo se zajedno“ i aktivnost vezana za kulturu „Tradicija u pokretu: učimo povijest kroz ples, priču i stvaranje". Djeci je u sklopu projekta nabavljena sportska oprema, sprave, odjeća, repromaterijal za izradu bedževa i suvenira u suradnji sa udrugom „Čuvari starina“ iz Ruškovca, te im je financiran i odlazak na izlet, odnosno posjet muzejima u Zagrebu. Projekt završava u kolovozu završnom konferencijom i dodjelom priznanja svim sudionicima.
III. Projekt „Semaforizacija pješačkog prijelaza u zoni škole u Bereku“
Početkom listopada 2025. prijavili smo se na projekat Ministarstva unutarnjih poslova za Projekt „Semaforizacija pješačkog prijelaza u zoni škole u Bereku“. Dobili smo odobrena sredstva u iznosu od  47.000,00 €  . Na natječaj su se prijavile 5 firmi od kojih je najpovoljnija bila ST LINE iz Bjelovara sa iznosom od 48.764,38 €. Te je s firmom ST LINE sklopljen Ugovor koja je izvela radove te je Berek dobio novi semafor sa novim principom rada. Radovi su završili 31. svibnja 2026. godine.


Što se tiče drugih aktivnosti i ulaganja u našoj Općini koje su se provodile u prvih 6 mjeseci u 2026. godini, Općina se prijavila na javni poziv Ministarstva demografije i useljeništva kako bi se dodatno opremio naš vrtić. Radi se o nabavci dječje infrastrukture kako bi se poboljšali materijali uvjeti vrtića. Ukupna vrijednost prijavljenog projekta je bila 48.542,80 eur, no odobreno nam je 38.834,24 eur. Pravdanje i nabava cjelokupne opreme je do sredine listopada.
U planu je nabavka dodatnih obrazovnih materijala za sve osnovnoškolce sa područja naše Općine, a koji pohađaju OŠ Berek i OŠ Trnovitički Popovac, kao i bilježnice za sve učenike. Također ćemo i u narednoj školskoj godini svim srednjoškolcima sa našeg područja koji podnesu zahtjev za bespovratnu pomoć, osigurati mjesečni džeparac u iznosu od 20 eura.
Sve studente ćemo također nagraditi kao i svake godine sa 300,00 eura.

